**XXVII PREMIS ALIMARA**

**DE MATERIAL DE PROMOCIÓ TURÍSTICA 2011**

**Barcelona 7 d’abril.-** El Grup CETT de Barcelona ha procedit al lliurament dels PREMIS ALIMARA de promoció turística en la seva XXVII edició, a l’ Hotel Alimara de Barcelona, en reconeixement a l’esforç del sector turístic i hoteler, públic i privat, en la divulgació dels seus recursos, i organitzats conjuntament amb el SITC,

Durant 27 anys, el CETT ha convocat els PREMIS ALIMARA que reconeixen la qualitat i la innovació del material de promoció turística i l’esforç tant de les institucions públiques com de les empreses per generar una major demanda, tot comptant amb el suport del Saló Internacional del Turisme de Catalunya, SITC.

A l’acte hi han assistit l'H.Sr. Francesc Xavier Mena, Conseller d’empresa i Ocupació de la  Generalitat, Il.lm Sr. Jordi William Carnes, III tinent de l’Ajuntament de Barcelona, Excm. Sr. Gaspar Rosselló, Vicerector de Política acadèmica i Qualitat de la UB, Sra. Marian Muro, Directora gal de Turisme de la Generalitat, Sra Yvonne Griley  Directora Gral de Política lingüística de la Generalitat,  Sr. Melcior Arcarons, Director gal de Formació professional inicial i d’Ensenyaments de Règim especial de la Gencat,  Sr. Raimon Martínez Fraile, President del SITC, Sr. Miquel Alsius, President del CETT....entre d'altres autoritats, representants de Comunitats autònomes, d’institucions estrangeres, així com representants d’altres institucions catalanes i professionals dels sectors acadèmic, turístic i hoteler.

# EL JURAT

**Membres del Jurat** **dels Premis Alimara 2011**

Sr. Miquel Alsius, president del Grup CETT i, per ordre alfabètic, la Sra. Maria Abellanet, directora general del Grup CETT; Sra. Carme Ayala, de Punt ràdio Catalunya; Sr. Enric Domingo, director de Comunicatur.info; Sra. Ester Franquesa, cap del servei del Foment de l’ús de la Llengua Catalana de la Direcció general de Política lingüística de la Generalitat de Catalunya; Sr. Joan Miquel Gomis, director del Programa de Turisme dels Estudis d’Economia i Empresa de la UOC; Sr. Francesc Ivars, director docent de l’Escola Antoni Algueró i membre del Gremi d’indústries gràfiques de Catalunya; Sr. Enric Sagrera, vicepresident de l’Associació Empresarial Catalana de Publicitat; la Sra. Marta Serra, directora del SITC i la Sra. Catiana Tur, gerent de l’Associació Catalana d’Agències de Viatges (ACAV).

**Sobre Grup CETT**

És un centre Internacional de formació i transferència de coneixement en hoteleria i turisme adscrit a la Universitat de Barcelona, que ofereix tots els diferents nivells de formació en aquests camps (formació professional, universitària de grau i postgrau, Màsters, continua per a professionals en actiu i a mida de les empreses).www.cett.es

**GUARDONATS - XXVI EDICIÓ PREMIS ALIMARA 2011**

**ÀMBIT TERRITORIAL**

**INSTITUCIONS TURÍSTIQUES D’ÀMBIT ESTATAL, AUTONÒMIC I REGIONAL**

* **A la Campanya “ASTURIAS, LO DICE TODO EL MUNDO” presentada per la Sociedad Regional de Turismo SA.**
* **A la GUIA TURÍSTICA EN BRAILLE de la Costa Brava del Patronat de Turisme Costa Brava Girona.**

**INSTITUCIONS TURÍSTIQUES LOCALS**

* **A la Campanya “CENTRE D’OBSERVACIÓ DE L’UNIVERS DEL MONTSEC, EL MILLOR CEL DE CATALUNYA. UN PLANETARI ÚNIC AL MÓN” del Consorci del Montsec.**
* **A la Web:** [**WWW.ZARAGOZATURISMO.ES**](http://WWW.ZARAGOZATURISMO.ES) **de Zaragoza Turismo.**

**ÀMBIT EMPRESARIAL/INSTITUCIONAL**

## GRANS EMPRESES DEL SECTOR TURÍSTIC I HOTELER

* **Catàlegs i web de la campanya de nova imatge d’AMBASSADOR TOURS / ROYAL VACACIONES**

**PIMES , FUNDACIONS, ASSOCIACIONS, ORGANITZACIONS...**

* **Al web WWW.BUSCOUNVIAJE.COM de Recomendaciones personalizadas, SL**

**ALTRES PREMIS ALIMARA 2011**

**PREMI ALIMARA CAT TURISME**

Aquest premi promogut pel CETT, el SITC i la Generalitat de Catalunya a través de la Direcció General de Política Lingüística i la Direcció General de Turisme, reconeix l’esforç que fan les empreses i institucions fora de l’àmbit lingüístic català a l’hora de produir i editar material gràfic de promoció turística.

* **A la campanya en català d’OÑATI de Oñatiko Garapen Eta Turismo Ajentzia SA**

**PREMI ALIMARA** **DELS ESTUDIANTS DEL CETT**

* **Al web** [**WWW.ANDALUCIA.ORG**](http://WWW.ANDALUCIA.ORG) **de la campanya de la nova comunitat turística d’Andalusia, presentada per Turismo y Deporte de Andalucía SA.**

**ALIMARA** **ESPECIAL**

* **A la FUNDACIÓ JUNTA CONSTRUCTORA DEL TEMPLE EXPIATORI DE LA SAGRADA FAMÍLIA**